18/01/2018 | Administración LocalMunicipal
A Pobra do Caramiñal
Anuncio de bases do concurso interadministrativo para a provisión dunha praza de Técnico de Administración Financieira

En data 12/01/2018 e mediante Resolución da alcaldía n.º 2018-0025, resolveuse o recurso de reposición formulado contra a Resolución n.º 2017-0803 de aprobación das bases reguladoras do concurso interadministrativo para a provisión dunha praza de Técnico de Administración Financieira deste Concello. Considerando que á vista do contido da resolución do anteriormente citado recurso de reposición se procedeu á modificación das bases do concurso interadministrativo, as cales xa sufriran unha anterior corrección de erros publicada no BOP A Coruña n.º 213 de data 9/11/2017, ácordase que se publique íntegramente a nova redacción das mesmas: Constitúe o obxecto das presentes bases a regulación do procedemento para prover mediante concurso por mobilidade interadministrativa un posto vacante de Técnico de Administración Financeira (TAF), encadrada na escala de Administración xeral, subescala técnica, subgrupo A1 e nivel de complemento de destino 30, incluída no cadro de persoal do Concello da Pobra do Caramiñal e adscrita aos servizos económicos. O cometido funcional do posto versará sobre as tarefas propias da praza, consistentes na realización de tarefas de xestión, estudo e proposta de carácter administrativo en materia orzamentaria, contable e de xestión, recadación e inspección tributaria. Así mesmo, ao funcionario poderá encomendárselle o desenvolvemento das funcións de tesoureiro municipal con carácter accidental. Tamén deberá realizar aqueloutras tarefas que lle poidan ser encomendadas polos órganos municipais competentes ou polo seu superior xerárquico para a satisfacción das necesidades propias do servizo.1.- Os aspirantes, para ser admitidos ao concurso, deberán reunir os seguintes requisitos: a. Ser funcionario de carreira da Administración Local, pertencente escala de Administración xeral, subescala de técnica e desempeñar o posto de Técnico de Administración Xeral, integrado no cadro de persoal de calquera concello español, cunha permanencia no posto de traballo obtido por concurso por un tempo mínimo de dous (2) anos, agás supostos de remoción ou supresión do posto de traballo ou cese no posto obtido por libre designación. No suposto de persoal funcionario de novo ingreso, é requisito necesario para poder participar, en todo, caso, unha antiguedade mínima de dous anos desde o nomeamento como persoal funcionario de carreira. b. Non atoparse en situación de inhabilitación, suspensión ou separación do servizo ou de excedencia sen ter transcorrido o período mínimo para a reincorporación. c. Non atoparse en causa de incapacidade nin suspendido para o exercicio de funcións públicas nin ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en habilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios para o que fose separado ou inhabilitado. d. Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións.2.- Os requisitos establecidos no apartado anterior deberán reunirse na data de remate do prazo de presentación de solicitudes e manterse durante todo o proceso selectivo.1.- Para tomar parte nas probas selectivas, os interesados deberán facelo constar en instancia dirixida ao Sr. Alcalde- Presidente do Concello de A Pobra do Caramiñal, segundo o modelo que se achega como anexo 1 (accesible na sede electrónica municipal https://apobra.sedelectronica.es). O prazo para a presentación de instancias, no rexistro xeral do Concello ou por calquera dos procedementos que prevé o artigo 16 da Lei 39/2015, de 1 de outubro, do Procedemento Administrativo Común das Administracións Públicas, será de quince (15) días hábiles contados desde a publicación do anuncio da convocatoria no Boletín Oficial do Estado.2.- Coa instancia os aspirantes deberán achegar os seguintes documentos: a. DNI, pasaporte ou documento de identidade correspondente ao Estado de procedencia. b. Certificado Celga 4 ou documento equivalente, no seu caso. c. Relación dos méritos alegados e documentación acreditativa dos mesmos.1.- Rematado o prazo de presentación de instancias, a Alcaldía ditará resolución aprobando a listaxe provisional de admitidos e excluídos no prazo máximo dun (1) mes, que se publicará no taboleiro de edictos e na sede electrónica do Concello da Pobra do Caramiñal. Para o caso de non advertirse erros nin deficiencias nas instancias achegadas polos aspirantes, esta listaxe terá a consideración de definitiva. Os aspirantes excluídos provisionalmente disporán dun prazo de dez (10) días hábiles para emendar erros que motivaron a súa exclusión. Transcorrido ese prazo pola Alcaldía ditarase resolución resolvendo as reclamacións presentadas, aprobando a listaxe definitiva de admitidos e excluídos e designando aos membros da comisión de valoración. A publicación desa resolución efectuarase no taboleiro de anuncios da sede electrónica do Concello.2.- As sucesivas notificacións e anuncios relativos ao proceso selectivo publicaranse no taboleiro de anuncios da sede electrónica do Concello.1.- A comisión de valoración estará constituída por un presidente, tres vogais e un secretario, este último con voz pero sen voto, e os seus correspondentes suplentes. A súa designación efectuarase consonte ao que dispoñen os artigos 60 do RD Lexislativo 5/2015, do 30 de outubro, texto refundido da Lei do Estatuto Básico do Empregado Público e 59 da Lei 2/2015, do 29 de abril, do emprego público de Galicia.2.- Todos os membros do órgano de selección serán funcionarios de carreira ou persoal laboral fixo das Administracións Públicas que desempeñen postos para cuxo acceso se requira unha titulación ou especialización igual ou superior á esixida para o acceso ás prazas convocadas. Na composición dos órganos de selección promoverase a presenza equilibrada de mulleres e homes, segundo o pola Lei orgánica 3/2007, do 22 de marzo, para a igualdade efectiva de mulleres e homes.3.- Os membros do tribunal deberanse abster de intervir no procedemento, comunicándollo á Administración, cando concorran as circunstancias que prevé o artigo 23 da Lei 40/2015, do 1 de outubro, do Réxime Xurídico do Sector Público, e cando preparasen aspirantes ás probas selectivas nos cinco anos anteriores á publicación desta convocatoria. Os aspirantes poderán recusar aos membros do tribunal de conformidade co establecido no art.24 da Lei 40/2015, do 1 de outubro.4.- O tribunal non se poderá constituír nin actuar sen a presenza de alomenos tres dos seus membros, titulares ou suplentes, indistintamente. En todo caso, requírese a asistencia do presidente e do secretario ou dos que legalmente os substitúan. Cada sesión do tribunal recollerase na correspondente acta, sen que poida levantarse máis dunha acta por sesión.5.- O tribunal poderá solicitar a incorporación aos seus traballos, con voz pero sen voto, de asesores especialistas para as probas en que o estimen conveniente. Estes asesores cinguiranse a prestar a colaboración que o tribunal lles requira nas súas especialidades técnicas.6.- O tribunal resolverá tódalas dúbidas que se presenten no non previsto nestas bases adoptando os acordos que resulten procedentes, que se publicarán no taboleiro de edictos e na web do Concello da Pobra do Caramiñal. De conformidade co previsto no art.51.2 da Lei 2/2015, do 29 de abril, do emprego público de Galicia, os aspirantes deberán acreditar o coñecemento da lingua galega. Con este fin, os aspirantes deberán realizar unha proba de idiomas que consistira na tradución dun texto do castelán ao galego e doutro do galego ao castelán nun tempo máximo de trinta (30) minutos. O exercicio terá carácter eliminatorio e cualificarase como “apto” ou “non apto”. Estarán dispensados de realizar a proba, segundo establece o precepto antes citado, os aspirantes que acrediten a posesión do certificado Celga 4 ou documento equivalente.1.- A provisión do posto efectuarase polo sistema de concurso, que consistirá únicamente na valoración dos méritos presentados polos aspirantes. Avaliaranse os méritos que se detallan nos apartados seguintes ata un máximo de 101 puntos. a. Grao persoal consolidado: ata 10 puntos.  Grao persoal igual ou superior ao nivel do posto convocado: 10 puntos.  Grao persoal inferior entre 1 e 2 niveis ao nivel do posto convocado: 9 puntos.  Grao persoal inferior entre 3 e 4 niveis ao nivel do posto convocado: 8 puntos.  Grao persoal inferior entre 5 e 6 niveis ao nivel do posto convocado: 7 puntos.  Grao persoal inferior en mais de 6 niveis ao nivel do posto convocado: 6 puntos. b. Valoración do traballo desenvolvido: ata 36 puntos. Valorarse o traballo desenvolvido nos últimos 15 anos en postos pertencentes ás areas de xestión económica, intervención, tesourería, xestión, recadación ou inspección tributaria, de acordo co seguinte baremo en atención á diferenza entre o nivel de complemento de destino do posto convocado e o desempeñado:  Polo desempeño de un posto de traballo con igual ou superior nivel de complemento de destino ao do posto convocado: 0,20 puntos por mes completo.  Polo desempeño de un posto de traballo con un nivel de complemento de destino inferior entre 1 e 2 niveis ao nivel do posto convocado: 0,15 puntos por mes completo.  Polo desempeño de un posto de traballo con un nivel de complemento de destino inferior entre 3 e 4 niveis ao nivel do posto convocado: 0,10 puntos por mes completo.  Polo desempeño de un posto de traballo con un nivel de complemento de destino inferior entre 5 e 6 niveis ao nivel do posto convocado: 0,05 puntos por mes completo.  Polo desempeño de un posto de traballo con un nivel de complemento de destino inferior en mais de 6 niveis ao nivel do posto convocado: 0,01 puntos por mes completo. c. Antigüidade: ata 15 puntos.  Outorgaranse 1 punto por ano traballado. Os períodos de duración inferior valoraranse de xeito proporcional, por meses completos. d. Formación: Ata 40 puntos. Pola asistencia a cursos, seminarios ou xornadas sobre materias directamente relacionadas coas funcións e tarefas do posto convocado. Valoraranse os realizados nos últimos 15 anos que traten sobre sistema tributario local, figuras impositivas locais, catastro, xestión económica e orzamentaria das entidades locais, contabilidade pública local, estabilidade orzamentaria e xestión da tesourería das entidades locais.  Cursos de máis de 100 horas: 10 puntos por curso.  Cursos de 51 a 100 horas: 5 puntos por curso.  Cursos de 16 a 50 horas: 2 puntos por curso ou xornada.  Cursos de ata 15 horas: 1 punto por curso ou xornada.2.- Os méritos avaliaranse con arranxo ás seguintes regras:  Os méritos referidos ao “grao persoal” e “antigüidade” acreditaranse mediante certificación expedida pola Entidade Local na que prestaran os servizos.  A acreditación dos méritos de “formación” realizarase mediante a achega de orixinais ou copias compulsadas dos títulos ou diplomas correspondentes.  Non se avaliarán os cursos cuxas ensinanzas non garden relación co cometido funcional do posto a desempeñar ou sexan de natureza xenérica e necesaria para o desempeño do posto (p. e. ofimática, mecanografía, etc).  Só se valorarán aqueles títulos ou accións formativas impartidas por centros da Administración Pública, entidades dependentes ou, tratándose de centros de natureza privada, cando conten coa debida homologación e así conste da documentación achegada.  Se a acción formativa comprende materias avaliables e non avaliables, unicamente se valorarán estas en función da duración das ensinanzas e, de non resultar posible determinar a súa duración, o curso non se valorará.  Cando se acheguen títulos de varios graos correspondentes ás mesmas ensinanzas, unicamente se valorará o de grao superior.1.- A cualificación final do concurso virá determinada pola suma das puntuacións obtidas pola valoración de méritos, obtendo o posto o aspirante que acade a maior puntuación. Para o caso de existir empate nas puntuacións dos aspirantes, establécese, con carácter supletorio e como criterios de prioridade sucesivos, a maior valoración dos méritos “grao consolidado”, “valoración do traballo desenvolvido”, “formación” e “antigüidade”. De persistir o empate atenderase á data de ingreso como funcionario de carreira na escala á que se concursa.2.- A comisión de valoración publicará, nos medios indicados na base 5.2, a relación de aspirantes valorados, ordenados por orde decrecente da puntuación obtida, así como a proposta de nomeamento a favor do que obtivese a maior puntuación. O tribunal confeccionará unha listaxe complementaria cos aspirantes non propostos para o nomeamento, aos efectos de garantir a provisión da praza convocada cando se produzan renuncias antes do nomeamento ou no caso de imposibilidade de nomeamento ou toma de posesión.3.- O acordo do tribunal establecendo a orde de clasificación de aspirantes e a proposta de nomeamento poderá recorrerse en alzada perante a Alcaldía, sen prexuízo da presentación de alegacións aos acordos de avaliación dos exercicios na fase de oposición ou concurso. O aspirante proposto para o nomeamento deberá presentar no Rexistro Xeral do concello, no prazo de vinte (20) días naturais desde a publicación da listaxe de aprobados e proposta de nomeamento, os seguintes documentos (orixinais ou copias cotexadas): a. Certificación da Corporación Local na que preste servizos acreditativa da condición de funcionario de carreira da Administración Local, pertencente escala de Administración xeral, subescala de técnica e desempeñar o posto de Técnico de Administración Xeral, cunha permanencia no posto de traballo por un tempo mínimo de 2 anos ou no caso de funcionarios de novo ingreso copia compulsada do nomeamento como funcionario de carreira que cumpla co recollido na base 3.1. a) b. Declaración xurada de non ter sido separado mediante expediente disciplinario do servizo de ningunha Administración Pública nin encontrarse inhabilitado para o exercicio de funcións públicas. c. Declaración xurada de non estar incurso en causa de incapacidade ou incompatibilidade referida ao momento da toma de posesión. d. Certificación médica acreditativa de non padecer enfermidade ou eiva física que impida o normal desenvolvemento da súa función, no caso de tratarse de persoas con minusvalías. e. Código IBAN dunha conta bancaria e copia da cartilla da Seguridade Social (no caso de haber estado dado de alta). f. Orixinal ou copia cotexada da documentación relacionada na base 4.2. Quen teñan a condición de persoal ao servizo das Administracións Públicas estarán exentos de xustificar documentalmente as condicións e requisitos xa probados para obter o seu anterior nomeamento. Neste caso, poderán presentarán certificación da Administración Pública da que dependan acreditativa daqueles extremos.1.- Os aspirantes propostos para o nomeamento que no prazo sinalado na base anterior non presentaran a documentación esixida, agás causa de forza maior, ou non reunisen os requisitos esixidos non poderán ser nomeados e quedarán anuladas tódalas súas actuacións sen prexuízo das responsabilidades nas que puidesen incorrer por falsidade.2.- Cumpridos os requisitos para o nomeamento, o órgano competente nomeará aos aspirantes propostos. Unha vez nomeados, os aspirantes deberán prestar o seu acatamento á Constitución, ao Estatuto de Autonomía de Galicia e ao resto do ordenamento xurídico e tomar posesión no prazo máximo de tres (3) días hábiles se non implica cambio de residencia ou dun (1) mes se conleva cambio de residencia ou reingreso ao servizo activo. O prazo para a toma de posesión contarase desde o día seguinte ao seu cese no posto de orixe, que deberá efectuarse no prazo de tres (3) días hábiles desde a notificación do nomeamento. Para o caso de non tomar posesión no prazo antes sinalado sen causa xustificada, o nomeado quedará en situación de cesante.1.- O tribunal de selección resolverá todas as dúbidas que se presenten no non previsto nestas bases e adoptará os acordos que resulten procedentes, dispoñendo a súa publicación polos medios previstos nas bases.2.- Os procesos selectivos rexeranse polo establecido na lexislación básica sobre emprego público, na Lei 2/2015, do 29 de abril, do emprego público de Galicia e demais normativa regulamentaria de desenvolvemento da anterior e, supletoriamente, polo previsto na normativa reguladora do ingreso do persoal ao servizo da Administración do Estado. D/Dª.____________________________________________________________, con domicilio en ____________________________________________________ nº ____, piso ____ C. P._______, teléfono ____________, D. N. I._______________________ I. Que desexa participar no concurso para a provisión de 1 técnico de administración financeira no Concello da Pobra do Caramiñal mediante mobilidade interadministrativa. II. Que reúno todos os requisitos esixidos referidos á data de finalización do prazo sinalado para a presentación da solicitude nas Bases de selección, que coñezo e acepto, e que son certos os datos que figuran nesta instancia, comprometéndome a xustificalos documentalmente cando sexa requirido para iso. Polo exposto, SOLICITO: Ser admitido no procedemento, achegando para estes efectos a seguinte documentación (márquese o que proceda):  DNI, pasaporte ou documento de identidade correspondente ao Estado de procedencia.  Certificado Celga 4 ou documento equivalente.  Relación dos méritos alegados e documentación acreditativa dos mesmos. Na Pobra do Caramiñal, ____ de ____________ do 20____. (sinatura) SR. ALCALDE PRESIDENTE DO CONCELLO DA POBRA DO CARAMIÑAL En A Pobra do Caramiñal, a 15 de xaneiro de 2018 O Alcalde Asdo. José Luis Piñeiro García